
ᒐᕙᒪᒃᑯᓐᓂᑦ ᐃᓄᓐᓄᑦ ᑐᓴᕋᑦᓴᖅ
ᐱᓕᕆᔨᒻᒪᕆᙳᖅᓴᓂᕐᒧᑦ  ᐃᓕᓐᓂᐊᒃᑲᓐᓂᕈᑎᒃᓴᒧᑦ ᑮᓇᐅᔭᖅ ᐃᓕᓐᓂᐊᖅᑎᓄᑦ ᑐᔅᓯᕋᐅᑏᑦ ᒪᑐᐃᖓᔪᑦ 2026-27 ᐃᓕᓐᓂᐊᕐᓇᐅᑉ ᐊᕐᕌᒍᖓᓐᓂ
ᐱᒋᐊᕐᕕᖓ: 	ᓯᑎᐱᕆ 1, 2026
ᐃᓱᓕᕝᕕᖓ 	ᓯᑦᑎᒻᕙ 30, 2026
ᓄᓇᕗᓕᒫᒥ	60 ᑎᑦᑕᑯᓗᐃᑦ
ᐃᖏᕐᕋᔪᓕᕆᔨᒃᑯᑦ ᐊᐅᓚᔪᓐᓇᐅᑎᓕᕆᔨᒃᑯᓪᓗ ᓄᓇᕗᒻᒥ ᐱᓕᕆᕝᕕᖓ (TIN) ᒫᓐᓇ ᑐᑦᓯᕋᐅᑎᓂᒃ ᐱᔪᓐᓇᖅᓯᕗᑦ 2026-27−ᒧ ᐱᓕᕆᔨᒻᒪᕆᙳᖅᓴᓂᕐᒧᑦ ᐃᓕᓐᓂᐊᕈᑎᑦᓴᓂᒃ. ᑖᓐᓇ ᐃᓕᓐᓂᐊᕈᑎᒧᑦ ᐃᑲᔫᑎ ᐃᑲᔪᖅᑐᐃᔪᖅ ᐃᓕᓐᓂᐊᒃᑲᓐᓂᕐᓂᕐᒧᑦ ᐃᓕᓐᓂᐊᖅᑎᓄᑦ ᐃᓕᓐᓂᐊᕈᒪᔪᓂᒃ ᐊᑦᑐᐊᓂᖃᖅᑐᓄᑦ ᐃᖏᕐᕋᔪᓕᕆᔨᒃᑯᑦ ᐊᐅᓚᔪᓐᓇᐅᑎᓕᕆᔨᒃᑯᓪᓗ ᓄᓇᕗᒻᒥ ᐱᓕᕆᓂᒃᑯᑦ ᐱᓕᕆᔨᒻᒪᕆᐅᓂᕐᒧᑦ ᐃᓗᐊᓂ ᓄᓇᕗᒻᒥ ᒐᕙᒪᒃᑯᓐᓂᑦ ᐃᓚᒋᓪᓗᒍ ᑭᓯᐊᓂ ᑭᓪᓕᖃᕋᓂ ᐊᐅᓚᐅᓯᕆᓂᕐᒧᑦ, ᐱᓕᕆᐊᓄᑦ ᐊᐅᓚᑦᓯᔨᐅᓂᕐᒧᑦ, ᑐᓴᕋᑦᓴᐃᑦ ᑕᒪᐅᙵᕈᓘᔭᖅᑎᙱᓪᓗᒋᑦ, ᖃᕆᑕᐅᔭᓕᕆᓂᕐᒧᑦ ᐊᐅᓚᑦᓯᓂᕐᒧᓪᓗ, ᐃᖏᕐᕋᔪᓕᕆᓂᖅ, ᓴᓇᔪᓕᕆᓂᖅ, ᓇᒻᒥᓂᖃᕐᓂᕐᒧᑦ ᖃᐅᔨᓴᕐᓂᕐᒧᑦ ᐊᐅᓚᑦᓯᓂᕐᒧᓪᓗ, ᓯᓚᐅᑉ ᐊᓯᔾᔨᖅᐸᓪᓕᐊᓂᖓᓄᑦ ᖃᐅᔨᓴᖅᑐᓕᕆᓂᕐᒥᒃ.
ᐃᓕᓐᓂᐊᕈᑎᒃᓴᖅᑖᕐᓂᕐᒧᑦ ᑮᓇᐅᔭᖅᑖᕈᓯᐊᔅᓴᑲᓐᓃᑦ ᑐᕌᖓᑎᑕᐅᕗᑦ ᐃᓕᓐᓂᐊᖅᑎᓄᑦ ᐃᓕᓐᓂᐊᖅᑐᓄᑦ ᐊᑦᑐᐊᓂᖃᖅᑐᓂᒃ ᑐᑭᓯᒋᐊᕈᑎᑦᓴᓂᒃ ᐊᐅᓚᑦᓯᓂᕐᒥᒃ ᐱᓕᕆᔾᔪᑎᓂᓪᓗ. ᐅᖃᑐᐃᓐᓇᕐᓗᑎᑦ ᐃᓕᓐᓂᐊᖅᑕᕐᓂᑦ ᐱᓇᓱᐊᕈᑎᓐᓂᒃ ᓈᒻᒪᑦᑐᖅ ᐃᓱᒪᒋᔭᐅᓂᐊᕐᓗᓂ ᑮᓇᐅᔭᖅᑖᒃᑲᓐᓂᕐᓂᕐᒧᑦ ᐱᕕᒃᓴᕐᒧᑦ.
ᑲᔪᓯᓂᖃᑦᓯᐊᕐᓗᓂ ᑎᑭᑕᐅᓇᓱᒃᑐᖅ ᑕᕝᕙᓂ ᐊᕐᕌᒍᒻᒥ ᐃᓕᓐᓂᐊᕈᑎᑦᓴᓄᑦ ᖃᐅᔨᓴᖅᑕᐅᖁᔨᔾᔪᑎᓄᑦ, ᐅᑯᓂᖓ ᑐᓂᓯᔭᕆᐊᖃᖅᑐᑦ:
· ᐱᔭᕇᖅᓯᒪᔪᖅ ᑐᑦᓯᕋᐅᑎ ᑕᑕᑎᕆᐊᓕᒃ, ᐱᖃᓯᐅᑎᓗᒋᑦ ᓇᓗᓇᐃᖅᓯᔾᔪᑎ ᓄᓇᕗᒻᒥ ᓄᓇᖃᕐᓂᖓᓂᒃ ᐊᒻᒪᓘᓐᓃᑦ ᑎᑎᕋᖅᑕᐅᓯᒪᔪᑦ ᓄᓇᕗᒻᒥ ᐊᖏᕈᑎᒥᑦ.
· ᓇᓗᓇᐃᖅᑕᐅᓗᓂ ᐅᓪᓗᓕᒫᒧᑦ ᐊᑎᓕᐅᖅᑕᐅᓯᒪᓂᖓᓂᑦ ᑎᑎᖅᑭᕆᔨᐅᑉ ᐃᓕᑕᕆᔭᐅᓯᒪᔪᒥᒃ ᓯᓚᑦᑐᖅᓴᕐᕕᒻᒥᑦ.
· 250-ᒥ 500-ᒧᓄ ᓇᒻᒥᓂᖅ ᐅᖃᐅᓯᖃᕐᓗᑎᑦ ᓇᓗᓇᐃᔭᐃᔪᓂᒃ:
· ᓂᕈᐊᕆᔭᑦ ᐃᓕᓐᓂᐊᒐᒃᓴᕐᒥ.
· ᖃᓄᖅ ᐸᕐᓇᐃᓯᒪᒻᒪᖔᑕ ᐃᑲᔪᕐᓂᐊᕐᓗᑎᒃ ᓄᓇᓕᓐᓄᑦ ᐃᓕᓐᓂᐊᕌᓂᒃᑎᓪᓗᒋᑦ.
· ᐃᓕᓐᓂᐊᕈᑎᓂᑦ ᐊᓂᒍᐃᕕᔅᓴᖓᑕᖓᑕ ᐅᓪᓗᖓ ᓂᕆᐅᒋᔭᐅᔪᖅ ᖃᖓᐅᒻᒪᖔᖅ.
ᐱᓇᔪᖕᓂᐊᕐᓗᓂ ᐃᓱᓕᕝᕕᒃᓴᖓ ᓯᑎᐱᕆ 30, 2026.
ᐱᐊᓂᒃᑕᑦ ᑐᒃᓯᕋᐅᑎ ᑐᓂᓗᒍ ᐅᑯᓄᖓ ᐱᔾᔪᑎᖓ ᓇᓗᓇᐃᕐᓗᒍ: ᑐᕌᖅᑐᖅ 26-27 ᐱᓕᕆᔨᒻᒪᕆᙳᖅᓴᕐᓂᕐᒧᑦ ᐃᓕᓐᓂᐊᕈᑎᒥᑦ ᐱᓇᓱᐊᖃᑕᐅᔾᔪᑎ − ‘ᐊᑏᑦ, ᐊᑎᕈᓰᓗ’, ᐅᕗᖓ TINHR@gov.nu.ca.
ᑎᑭᓪᓗᒍ $5,000 ᐊᑕᐅᓯᕐᒧᑦ ᑐᓐᓂᖅᑯᓯᐊᓄᑦ ᑐᓂᔭᐅᑐᐃᓐᓇᕆᐊᓕᒃ ᓂᕈᐊᖅᑕᐅᔪᓄᑦ ᐱᓇᓱᐊᖅᑐᓄᑦ. ᑐᑭᓯᒋᐊᕈᑎᒃᓴᓄᑦ ᐱᔾᔪᑎᓕᖕᓂᑦ ᐱᓇᔪᒍᓐᓇᖅᑐᑦ ᐱᓕᕆᐊᒃᓴᒥᑦ, ᐃᑲᔫᑎᓄᑦ ᒪᓕᒃᑕᐅᔭᕆᐊᓖᑦ ᐊᒻᒪ ᐃᓕᓐᓂᐊᕈᑎᒃᓴᓄᑦ ᖃᖓᒃᑰᕆᐊᖃᕐᓂᖏᑦ ᖃᐅᔨᒋᐊᕐᓗᒍ ᐱᓕᕆᔨᒻᒪᕆᙳᖅᓴᓂᕐᒧᑦ ᐃᓕᓐᓂᐊᕈᑎᑦᓴᖅᑖᕐᓂᕐᒧᑦ ᐃᑭᐊᕿᕕᖓᒍᑦ.
###
ᐱᕙᓪᓕᐊᔪᓂᒃ ᖃᐅᔨᒋᐊᕐᕕᒃᓴᖅ:
ᒍᕋᐃᒡ ᐱᓛᓐᔨ
ᐊᐅᓚᑦᓯᔨ, ᐊᑐᐊᒐᐃᑦ, ᒪᓕᒐᐃᑦ, ᑐᓴᐅᒪᔪᓕᕆᓂᕐᒧᑦ
ᐃᖏᕐᕋᔪᓕᕆᔨᒃᑯᑦ ᐊᐅᓚᔪᓐᓇᐅᑎᓕᕆᔨᒃᑯᓪᓗ ᓄᓇᕗᒻᒥ 
867-975-5449
TINComms@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᒐᒃᓴᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑐᑦ ᐃᓄᐃᓐᓇᖅᑐᓐ ᐅᐃᕖᑐᓪᓗ ᐅᕙᙵᑦ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

ᑐᓴᒐᒃᓴᓕᕆᔩᑦ

